open-index/open-wikipedia-markdown huggingface dataset:
Draak

duimnael|Die Walliese draak op die vlag van Wallis

'n **Draak** is 'n fabelagtige dier wat in mitologieë regoor die wêreld voorkom. Die draak verskil in interpretasie van kultuur tot kultuur.

## Europese drake 
[duimnael|[Sint Joris en die draak]]
In Europese mitologie word 'n draak beskou as 'n onheilige en 'n kwaaddoenige ondier wat 'n gevlerkte reptiliese liggaam en 'n kop soortgelyk aan 'n perd het en wat vuur kan blaas. Die oog van 'n draak het ook glo towerkragte wat die eienaar in staat sou stel om tussen die waarheid en leuens te onderskei. Middeleeuse Christene het die draak as 'n duiwel  beskou. Die Latynse naam *draco* beteken slang (wat volgens die Bybelboek Genesis vir Adam en Eva bedrieg het). Daar is vele volksverhale waar die held 'n draak oorwin sodat geregtigheid kan seëvier en in feëverhale is prinsesse gyselaar gehou deur kwaadwillige drake.

### Drake uit Europese fabels 
* Beowulf
* Sint Joris en die draak
* Walliese draak

## Oosterse drake 
[duimnael|Chinese drake in [Beijing]]
In die Ooste word drake in 'n ander lig beskou. Drake word gesien as gelukbringers en verteenwoordig ook goeie gesondheid. Oosterse drake word beskryf as meer slangagtig en sonder vlerke, met magiese kragte. Sowel in China as Japan het drake byna afgodsfigure geword tot wie gebid sou word vir goeie reën en oeste van oorvloed. Die Chinese keiser het die draak as sy imperiale teken gebruik. Die bekende wêreldreisiger Marco Polo het in een van sy boeke geskryf dat die Chinese keiser drake as troeteldiere  aangehou het.

## Bronne 
* 
* 
* Drury, Nevill, The Dictionary of the Esoteric, Motilal Banarsidass Publ., 2003 
* Freedman, Rabbi Dr. H. (translation), Simon M., editor, Midrash Rabbah: Genesis, Volume one, The Soncino Press, London, 1983
Asiatiese glasvisse

Die **Asiatiese glasvisse** (*Ambassidae*) behoort aan die orde Perciformes. Die spesies word natuurlik in Asië, Oseanië, die Indiese Oseaan en die westelike Stille Oseaan aangetref. Die familie bevat omtrent 50 spesies in agt genera. Drie van die spesies kom aan die Suider-Afrikaanse kus voor.

Die **Ambassidae** bereik 'n grootte van 26&nbsp;cm en verskeie soorte het deurskynende of halfdeurskynende liggame.

## Spesies 
**Genus** Ambassis
* *Ambassis agassizii*
* *Ambassis agrammus*
* *Ambassis ambassis* – Langstekel-glasvis
* *Ambassis buruensis*
* *Ambassis buton*
* *Ambassis dussumieri* – Kaalkop-glasvis
* *Ambassis elongatus*
* *Ambassis fontoynonti*
* *Ambassis gymnocephalus*
* *Ambassis interrupta*
* *Ambassis jacksoniensis*
* *Ambassis kopsii*
* *Ambassis macleayi*
* *Ambassis macracanthus*
* *Ambassis marianus*
* *Ambassis miops*
* *Ambassis muelleri*
* *Ambassis nalua*
* *Ambassis natalensis* – Slankglasvis
* *Ambassis urotaenia*
* *Ambassis vachellii*

**Genus** Chanda
* *Chanda nama*

**Genus** Denariusa
* *Denariusa australis*
* *Denariusa bandata*

**Genus** Gymnochanda
* *Gymnochanda filamentosa*
* *Gymnochanda flamea*
* *Gymnochanda limi*

**Genus** Paradoxodacna
* *Paradoxodacna piratica*

**Genus** Parambassis
* *Parambassis altipinnis*
* *Parambassis apogonoides*
* *Parambassis confinis*
* *Parambassis dayi*
* *Parambassis gulliveri*
* *Parambassis lala*
* *Parambassis macrolepis*
* *Parambassis pulcinella*
* *Parambassis ranga*
* *Parambassis siamensis*
* *Parambassis tenasserimensis*
* *Parambassis thomassi*
* *Parambassis vollmeri*
* *Parambassis wolffii*

**Genus** Pseudambassis
* *Pseudambassis alleni*
* *Pseudambassis baculis*
* *Pseudambassis roberti*

**Genus** Tetracentrum
* *Tetracentrum apogonoides*
* *Tetracentrum caudovittatus*
* *Tetracentrum honessi*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakels 
* Practical Fishkeeping magazine
JHWH

[duimnael|Die Naam van God in die [Hebreeuse alfabet: יהוה‎, (*jod-hé-waw-hé*), JHWH]]

Die Hebreeuse letterkombinasie **יהוה** (jod-hé-waw-hé (**JHWH**, van regs na links gelees) is in die Tanag die Naam van God. Dit word ook wel *tetragrammaton* (τετραγράμματον) genoem, 'n Griekse woord wat "stelsel van vier letters" beteken.

## Naam van God in die Joodse tradisie 
Jode sê amper nooit die naam JHWH nie, uit respek vir die heiligheid van God (of omdat die uitspraak onbekend is vir die spreker). Pleks daarvan word die volgende name vir God gehanteer:
* אדני – *Adonai* — "my Here"; hierdie naam word gehanteer by formele lesings (in gebede, ens.)
* אלהים – *Elohiem* (of in daagliks gebruik אלכים – *Elokiem*) — "Godheid"
* הקדש ברוכ הו – *Ha-Kadosj Baroeg Hoe* — "die Heilige", "Geseënd is Hy" (veral by die Joods-ortodokse gemeenskap)
* השם – *Ha-Sjem* — "die Naam"; mees gebruikte naam in die allerdaaglikse taal
* אל(י) – *El(i)* — "(my) God" 
* אדשם – *Adosjem* — 'n mengsel van *Adonai* en *ha-Sjem*
* שדי – *Sjaddaj* — "Almagtige" 
* יהוה צבת – *JHWH Tsevaot* — "HERE van die heerskare" – "HERE van die hemelse magte"
* יה – *Jah*
* עליון – *Eljon* — "Allerhoogste"
* שלם – *Sjalom* — "Vrede"
* שכנה – *Sjechina* — "Woning"
* אהיה אשר אהיה – *Ehije Asjer Ehije* — "Ek Is Wat Ek Is"
* *God*, net soos ander dit sê. Gelowige Jode skryf die laaste naam meestal sonder 'o' omdat ook hierdie naam (in geskrewe taal), uit respek nie uitgespreek mag word nie. Dit is hoekom "G-d" partykeer met een strepie (of met aanhalingstekens) geskryf word.

Levitikus 24:16 bepaal dat die misbruik van God se Naam gestraf moet word met die dood deur steniging. Ook dit kan 'n rede wees hoekom hulle Sy Naam nie uitspreek nie.

## Naam van God in die Christelike tradisie 
Christene gebruik ander name as Jode, ook al word hiermee dieselfde God bedoel:
* *God* — algemeen
* *HERE* of *HEER* — die tweede waarvan meestal in versmaat gebruik is
* *die Ewige*
* *die (Heilige) Naam* — ook wel die Latyns (*Nomen Sacrum*)
* *die Godheid*
* *die Aanwesige*
* *die Enige*
* *die Lewende*
* *die Onnoembare*
* *die Almagtige*
* *Jahweh* of *Jehova* — die tweede vorm waarvan vat die klinkers van "Adonai"; die eerste is hoe Hebreeusgeleerdes die oorspronklike uitspraak herkonstrueer, met die betekenis "die Bestaande" (letterlik "Hy Is")

## Eksterne skakels 
*  
*
Nieuwer-Amstel

[duimnael|300px|Die voormalige [Raadhuis van Nieuwer-Amstel langs die Amsteldijk in Amsterdam.]]
**Nieuwer-Amstel** was tot 1964 die naam van die munisipaliteit Amstelveen. Dit was die hoofdorp van 'n kanton in die Franse departement Zuiderzee.

## Geskiedenis 
Amstelland is in die Middeleeue opgedeel in Ouder-Amstel (in die ooste van die Amstel) en Nieuwer-Amstel (in die weste van die rivier). Amstelveen het as 'n dorp in die turfwinningsgebied in die weste van die Amstel ontstaan. In die 17de en 18de eeue trek welgestelde Amsterdammers na die gebied, op soek na rus en ruimte. Die grens tussen Nieuwer-Amstel en Amsterdam het toe suid van die Buitensingelgracht geloop, onder andere verby die huidige Van Baerlestraat en Ceintuurbaan. Die voormalige gemeentehuis van Nieuwer-Amstel wat in 1890 gebou is staan nog langs die Amsteldijk by die Amsterdamse Tolstraat. Na anneksasie van die noordelike deel van die gemeente  deur die gemeente Amsterdam word die Amsterdamse Gemeenteargief hierin gehuisves. 

## Anneksasie 
Die grondgebied van Amsterdam het in die voorafgaande twee eeue nouliks uitgebrei. Vanaf 1860 verdubbel die aantal inwoners egter in enkele dekades. Slegte woontoestande in die middestad en swak boupraktyke het opgeduik. Die aantal liberale in die gemeenteraad halveer ook oor 'n tydperk van ses jaar (1887-1893), deels as gevolg van 'n pas gewysigde kiesstelsel. Onder leiding van Willem Treub plaas 'n Meerderheid in die raad meer klem op stadsuitbreiding. 

Reeds in 1883 is daar deur Amsterdam pogings aangewend om die gemeente Nieuwer-Amstel te annekseer, maar die gemeente verset hulle heftig daarteen. Onder burgemeester Alexander Boers gee die gemeente Nieuwer-Amstel opdrag vir die aanleg van die Ceintuurbaan om 'n hoogs noodsaaklike verbinding dwars deur die sogenaamde Buitenveldertsepolder te skep. Die HBS (Hoge Burgerschool) aan die Roelof Hartplein, die brandweerkaserne op die hoek van Van Baerlestraat, skuinsoorkant die Concertgebouw en 'n nuwe stadhuis aan die Amsteldijk - die huidige Gemeenteargief - dateer ook uit die tyd. 

In 1921 annekseer die gemeente Amsterdam die noordelike (en digsbevolkte) deel van die gemeente; Amstelveen word gereduseer tot die ou dorp en omgewing. Die gemeentegrens lê daarna by Kalfjeslaan. Nieuwer-Amstel bly egter aantreklik vir welgestelde Amsterdammers. Dit kan veral gesien word uit aantreklike woonbuurte wat vanaf 1930 in die noordweste van die gemeente aangelê is. 

Na die Tweede Wêreldoorlog word Amstelveen 'n *oorloopgemeente* en bowendien amptelik 'n woongemeente van Schiphol. Uitbreidingswyke word vinnig geskep; in die sestiger jare was Amstelveen vir 'n ruk die snelgroeiendste stad van Nederland. Woonkwaliteit en groenvoorsiening is egter nie uit die oog verloor nie. Vanaf 1964 word die naam van die dorp wat op die stadium tot voorstad gegroei het aan die gemeente gegee.

## Bekende boorlinge 
* Sietse Los, Gereformeerde predikant en rektor van die Teologiese Skool Potchefstroom.
Middelburg

**Middelburg** kan wees:

*Middelburg, België, deelgemeente van Maldegem in België
*Middelburg, eiland ('Eua), naam wat deur Abel Tasman aan 'n eiland in Tonga gegee is; nie meer in gebruik
*Middelburg, Mpumalanga, dorp in Suid-Afrika. (Voor 1994 bekend as Middelburg, Transvaal) 
*Middelburg, Oos-Kaap, dorp in Suid-Afrika
*Middelburg, Suid-Holland, dorpie naby Reeuwijk in Nederland
*Middelburg, Zeeland, hoofstad van die Nederlandse provinsie Zeeland
Ouderkerk aan de Amstel

duimnael|links|Pleknaambord

**Ouderkerk aan de Amstel** is 'n dorp in die provinsie Noord-Holland, gedeeltelik geleë in die munisipaliteit Ouder-Amstel en gedeeltelik in die munisipaliteit Amstelveen (die deel wes van die rivier), op die plek waar die Bullewijk uitmond in die Amstel.

Die dorp lê in die suide van Amsterdam, in die ooste van Amstelveen en effens noord van die grens met die provinsie Utrecht. Die aantal inwoners bedra 8&nbsp;228 (1 Januarie 2005) en daar is 269 besighede daar gevestig, waarvan 60 plase is. Die grootste deel van die dorp lê in die ooste van die Amstel in die gemeente Ouder-Amstel en dit sluit die dorpsentrum en die gemeentehuis in.

Ouderkerk het 'n ou en nuwe gedeelte. Die ou gedeelte is ryk aan kultuurgoed, met 'n 18de eeuse Hervormde Kerk, 'n 19de eeuse neogotiese katolieke kerk (die Urbanuskerk) ontwerp deur Pierre Cuypers en die eeue-oue Portugees-Joodse begraafplaas Beth Haim met -vir Nederland- unieke gebeeldhoude grafte.

Die kasteel van die Heren van Aemstel, wat Amstelland begin het en waaruit Amsterdam ook later ontstaan het, het waarskynlik hier gestaan. Ouderkerk is omtrent twee eeue ouer as Amsterdam. Die Heren van Aemstel was vasalle van die biskop van Utrecht en later van die *grawe van Holland*. Hulle het verskillende kere in opstand gekom teen hulle leenhere, maar dit het nie goed afgeloop nie.

In die ou gedeelte van Ouderkerk is daar ook heelwat restaurante en winkels. Die nuwe gedeelte bestaan uit 'n woongebied en 'n klein hawe.

Noord van Ouderkerk is die Ouderkerkerdijk en die de windmeun De Zwaan.

In die suide van Ouderkerk is die polder Ronde Hoep. Die roete oor die polderdyk via die Waver is 'n gewilde fiets- en wandelpad vir Amsterdammers. Ander ontspanningsmoontlikhede is roei op die Botshol, en *watervertier* op die Ouderkerkerplas.

Ouderkerk het 'n halte langs de Zuidtangent, 'n vinnige busverbinding rigting Amstelveen en Amsterdam Zuidoost.

## Eksterne skakels 
* Enkele aspekte van Ouder-Amstel
Sewsunker "Papwa" Sewgolum

**Sewsunker "Papwa" Sewgolum** OIS (1930–1978) was 'n legendariese Suid-Afrikaanse gholfspeler wat bekendheid verwerf het toe hy die eerste swart gholfspeler is wat 'n provinsiale ope toernooi in Suid-Afrika gewen het. Hy het 'n simbool van sportboikotbewegings geword toe foto's waar hy die trofee buite in die reën moes ontvang, as gevolg van Apartheidwetgewing, van hom regoor die wêreld gepubliseer is. Sewgolum is as gevolg van sy ras nie toegelaat om die klubhuis binne te gaan nie.

## Vroeë lewe 
Sewgolum was die seun van arm plaaswerkers. Hy is met Suminthra getroud en hulle het 'n seun, Rajen, gehad.

## Loopbaan 
Sewgolum, is deur die Duitssprekende Graham Wulff van Howick "ontdek". Die welgestelde Wulff se rykdom was toe te skryf aan die uitvinding van 'n velsorgroom wat hy *Oil of Olay* gedoop het. Toe Wulf 'n swak hou speel, nadat Sewgolum hom as gholfjoggie geadviseer het oor watter gholfstok om te gebruik, daag Wulf hom uit om die hou beter te speel. Sewgolum se naderhou land binne 'n halwe meter van die putjie en Wulfe is so beïndruk dat hy hom in 1959 oorsee stuur om aan die Britse Ope te gaan deelneem.

Sewgolum, die voormalige gholfjoggie met 'n verkeerdomgreep (linkerhand onder sy regterhand) veroorsaak in 1963 'n opskudding toe hy wen teen 103 wit gholfspelers, wat Harold Henning ingesluit het, in die provinsiale Natal-Opetoernooi by die Durban Buiteklub. In 1965 verslaan hy Gary Player om die titel vir 'n tweede keer te wen. Hy het ook die Nederlandse Ope in 1959, 1960 en 1964 gewen. Hy was ook die wenner van 'n aantal *nie-blanke* gholfkampioenskappe in Suid-Afrika. In terme van hul beleid om nie verslag te doen oor veelrassige sport nie, het die SAUK geweier om kommentaar uit te saai oor toernooie waaraan Sewgolum deelgeneem het.

In 1966 verban die Suid-Afrikaanse regering Sewgolum uit deelname aan alle plaaslike toernooie. In 1966 weier die Ministerie van Beplanning om 'n permit aan Sewgolum uit te reik om aan die Westelike Provinsie Ope deel te neem, gegrond daarop dat permitte in die toekoms net aan "nie-Blankes" uitgereik sal word vir toernooie waaraan hulle reeds voorheen deelgeneem het.  Sy paspoort word ook teruggetrek wat hom verhoed om oorsee gholf te speel. Dit bring mee dat hy slegs in amateurtoernooie vir swart spelers kan deelneem wat 'n jammerlike einde aan sy professionele loopbaan bring.

## Eerbewyse en toekennings 
* Sewgolum het in 2003 postuum die Orde van Ikhamanga-prestasietoekenning van President Thabo Mbeki ontvang.
* Durban het 'n gholfbaan na hom vernoem. Die **Papwa Sewgolum Municipal Golf Course** is 'n 18-putjiebaan in die Reservoir Hills woonbuurt.

## Verwysings
Middelburg, Oos-Kaap

: *Hierdie artikel handel oor die dorp in die Oos-Kaap. Vir ander gebruike, sien Middelburg.*

[duimnael|links|Die [Gereformeerde kerk Middelburg, Kaap, is volgens sekere bronne die oudste kerkgebou van die kerkverband wat vandag nog as sodanig diens doen.]]

duimnael|links|Die eertydse sinagoge, nou 'n woonhuis.
**Middelburg** is 'n dorp in die Suid-Afrikaanse provinsie die Oos-Kaap. Dit lê omtrent halfpad tussen Graaff-Reinet en Colesberg op die oewer van die Klein-Brakrivier.

## Geskiedenis 
Die dorp is in 1852 gestig en kry sy naam as gevolg van die sentrale ligging daarvan ten opsigte van Cradock, Colesberg, Richmond en Hofmeyr. Die dorp is aangelê op die plaas Driefontein op 6 April 1852 nadat die kerkraad van Colesberg dit by die boer Jan Coetzee gekoop het vir ₤3&nbsp;000.

## Omgewing 
Die N9 en N10 nasionale paaie sluit bymekaar aan suid van die dorp en gaan weer uitmekaar 18&nbsp;km aan die noordekant van die dorp. Die distrik is 5&nbsp;700&nbsp;km² groot en is een van die beste merinodistrikte in die land.

## Noemenswaardige boorlinge 
* Athol Fugard, dramaturg, akteur en regisseur
* Tom Naudé, waarnemende Staatspresident van Suid-Afrika (1967–1968)
* Tony Smit, Springbok-vroueatleet

## Sien ook 
* NG gemeente Middelburg, Kaap
* Gereformeerde kerk Middelburg, Kaap
* Lys van dorpe in Suid-Afrika

## Verwysings 
* 

## Eksterne skakels 
* Amptelike webwerf
* Middelburg op Go2Africa.com
Mistral (dubbelsinnig)

Die term **Mistral** kan verwys na

*'n wind in die Mediterreense gebied, sien Mistral (wind)
*'n sportkar van die Italiaanse motorvervaardiger Maserati, sien Mistral (sportkar)
*'n helikopter-vliegdekskip van die Franse vloot, sien Mistral (oorlogskip)
*'n Franse sneltrein, sien TEE Mistral
*'n lugafweermissiel, sien Mistral (missiel)
*die skriftipe Mistral, sien Mistral (skriftipe)
*die kleur mistral, sien Mistral (kleur)
*'n kortstondige literêre tydskrif, wat in 1915 deur Hugo Kersten en Emil Szittya in Duitsland uitgegee is

Skrywers, wat die naam Mistral dra, is

* Frédéric Mistral, 'n Franse digter
* Gabriela Mistral, 'n Chileense digteres
Philippe Noiret

**Philippe Pierre Fernand Noiret** (Lille, 1 Oktober 1930 - Parys, 23 November 2006) was een van die gewildste Franse akteurs. Hy was aanvanklik 'n toneelspeler en het later rolle in sowat 150 rolprente vertolk. Hy het saam met die meeste van Frankryk se beduidenste akteurs opgetree en veral saamgewerk met die Franse regisseur Bertrand Tavernier. 

## Loopbaan 
Noiret, wat in Toulouse opgegroei het, was die seun van 'n klein tekstielhandelaar met 'n passie vir literatuur en poësie. 

Die eerste stappe in die rigting van onafhanklikheid was baie moeilik vir hom. Hy het drie keer nie die Franse baccalauréat-eksamen (matriek) geslaag nie. In 1949 het hy sy eerste rol in die verfilming van Colette se kortroman *Gigi* vertolk. Een jaar later het hy sy toneelopleiding by Roger Blin by die ''Centre Dramatique de l'Ouest'' in Parys begin. 

In 1953 het hy deur bemiddeling van Jean-Pierre Darras 'n lid van Jean Vilar se toneelgroep by die Paryse *Théâtre populaire national* geword, waar hy sewe jaar lank opgetree het. In hierdie tydperk het hy saam met Darras ook as vermaakkunstenaar en komediant in 'n Paryse nagklub opgetree. By die teater het ook sy toekomstige eggenote, die aktrise Monique Chaumette, ontmoet en in 1962 met haar getrou.

Noiret het in 1968 bekendheid verwerf met sy hoofrol in die rolprent *Alexandre le bienheureux* ("Alexandre. die lewenskunstenaar"), wat die oorgrote rol van persoonlike en ekonomiese prestasies in die destydse maatskappy bevraagteken het.

Noiret het sy indrukwekkendste rolle in Louis Malle se *Zazie* (1960), *La grande bouffe* (1973) en *Cinéma Paradiso* (1988) vertolk. Sy grootste prestasie as 'n akteur was sy veelsydigheid. Hy het dikwels die rolle van boosdoeners - en hier veral persone met baie skakerings - vertolk. Die karakterrolle, wat hy gevul het, was dikwels deur 'n ironiese ondertoon gekenmerk.

Vanweë sy eerder gemiddelde aansienlikheid is hy aanvanklik nie genooi om romantiese rolle te vertolk nie, maar het dikwels as 'n goedmoedige karakter opgetree. Eers ná sy rol in die farce *La grande bouffe* is hy genader om komplekse karakters te vertolk.

Philippe Noiret word oorleef deur sy vrou, Monique Chaumette, wat soms saam met hom opgetree het, en sy dogter Frédérique. Hy is op 23 November 2006 ná 'n lang en verbete stryd teen kanker in sy huis in Parys oorlede.

## Filmografie (uittreksels)
TEE Mistral

duimnael|'n Elektriese CC 6570-lokomotief van SNCF
Die **TEE Mistral** of **TEE le Mistral** was 'n luukse sneltreindiens van die Franse spoorwegmaatskappy SNCF wat die hoofstad Parys met die Mediterreense hawestede Marseille en Nice verbind het. Dit is vernoem na die koue Mistral-wind wat vanuit 'n noordwestelike rigting oor Frankryk en die Mediterreense gebied waai. Met 'n reissnelheid van 127,7 kilometer per uur is die TEE Mistral tot 1981 as die snelste gereelde treindiens in Europa beskou.

Sy voorloper *Rapide Mistral* is in 1951 met eersteklaswaens tussen Parys en Marseille ingestel. Die treindiens se roete is in 1952 tot by Nice verleng. Sedert 1954 is nuwe Inox-waens van vlekvrye staal vir die trein gebruik.

Die treindiens is in die somer van 1965 in die Trans Europ Express-netwerk geïntegreer. Dit het as TEE 1 Parys met Nice verbind en as TEE 2 in die teenoorgestelde rigting geloop. Die trein het op Dijon (tot Februarie 1969 net die trein Nice toe), Lyon, Valence, Avignon, Marseille, Toulon, Saint-Raphaël, Cannes en Antibes stilgehou.

Die TEE 1 het om 13:10 uit Parys vertrek en om 23:20 (later om 22:25) in Nice gearriveer. Die trein uit die teenoorgestelde rigting het om 13:10 (later 14:35) uit Nice vertrek en om 23:25 (23:35) uur in die Franse hoofstad gearriveer.

Sedert 1969 is die trein met 'n nuwe reeks moderne hoësnelheidslokomotiewe, die tipes BB 9300 en CC 6500 en Inox-waens van die tipe Mistral 69 toegerus.

Met die instelling van die hoësnelheidstrein TGV is die TEE-spoorwegverbindings, wat intussen TEE 10 en TEE genoem is, in die winter van 1982/1983 gestaak.

## Eksterne skakels 
*Die Inox-waens van die Mistral 69-reeks
*Die waens van die TEE Mistral
Switserse Frans

**Switserse Frans** (Frans: *français de Suisse*) is die naam wat vir die Switserse variant van die Franse taal gebruik word. Switserse Frans word hoofsaaklik in die weste van die land, die sogenaamde Romandie, gepraat. Switserse Frans moenie verwar word met Frankoprovensaals of Retoromaans, twee Romaanse tale wat ook in Switserland gepraat word. 

Die verskille tussen Switserse en Paryse Frans is klein en hoofsaaklik beperk tot die woordeskat en 'n aantal wendings. 'n Spreker van Switserse Frans het geen moeite om 'n Franse spreker te verstaan nie, en Franse sou in Switserland net 'n beperkte aantal vreemde woorde teenkom. Die verskille is dus kleiner as dié tussen Switserse Duits en Standaardduits, alhoewel daar vroeër 'n aantal Switserse dialekte van Frans in Romandie bestaan het. Hulle het egter almal uitgesterf.

Daar bestaan geen Switserse Standaardfrans nie; die verskillende kantons (en soms ook stede) het almal hul eie woordeskat, wat dikwels aan die plaaslike dialekte of Duits, die meerderheidstaal van Switserland, ontleen is.

Baie van die verskille tussen Switserse Frans en Frans kan toegeskryf word aan die verskillende administratiewe en politieke stelsels van die twee lande. Die term kanton byvoorbeeld verskil in betekenis, en terwyl Franse 'n posbus *boîte postale (BP)* noem, verwys die Switsers na 'n *case postale (CP)*.

Belgiese, Kanadese en Switserse Frans toon 'n aantal ooreenkomste, soos in die geval van die telwoorde *septante* ("sewentig", Frans: *soixante-dix* of letterlik "sestig-tien") en *nonante* ("negentig", Frans: *quatre-vingts-dix*, letterlik "vier twintigs en tien"). *Huitante* en *octante* ("tagtig") word soms in plaas van die Franse *quatre-vingts* (letterlik: "vier twintigs") gebruik, veral in die kantons Vaud, Valais en Fribourg.

Belge en Switsers gebruik ook die woorde *déjeuner* ("ontbyt") en *dîner* ("middagete") in hulle oorspronklike betekenis, terwyl hulle in Frankryk na die middag- en aandete verwys.
Del.icio.us

**del.icio.us** was 'n sosiale boekmerkwebwerf : 'n webwerf geskep vir die stoor, deel en ontdekking van web-boekmerke.  Die webwerf kom aan die einde 2003 aanlyn en word destyds as 'n Web 2.0-toepassing deur sommige waarnemers beskryf wat sou dien as 'n voorbeeld van die rigting waarin die internet sou ontwikkel. Dié webwerf was ontwikkel deur Joshua Schachter.

Op 9 Desember 2005 word die webwerf aangeskaf deur Yahoo!. Die koopprys was nie bekend gemaak nie, maar was tussen $15-30 miljoen VSA dollars geskat. del.icio.us se span was veronderstel om nou saam te werk met dié van Flickr, 'n webwerf wat voorheen deur Yahoo! bekom is. Dit was egter onsuksesvol, waarna Yahoo del.icio.us in 2011 weer aan YouTube-stigters Chad Hurley en Steve Chen verkoop het. Die maatskappy is daarna deur Science Inc. in 2014 gekoop. In 2016 is dit  aan Delicious Media verkoop en uiteindelik in Januarie 2017 deur Pinboard, 'n Amerikaanse sosiale boekmerkwebwerf, oorgeneem. Maciej Cegłowski, skepper van Pinboard, het gesê dat hy del.icio.us gekoop het "sodat dit nie van die internet verdwyn nie". Op Junie 2015 het die webwerf 'leesalleen' geword en was dit nie meer moontlik om boekmerke by te voeg of daarvoor te stem nie. In 2020 kan die webwerf nie meer besoek word nie.

## Agtergrond en algemene inligting 
'n Nie-hiërargiese soekwoordkategoriseringstelsel was gebruik op del.icio.us waar gebruikers toegelaat was om etikette (Engels: *tags*) by hul boekmerke te voeg, deur gebruik te maak van sleutelwoorde van hul keuse. Die metode  was as 'n volksonomie (Engels: *folksonomy*) beskryf.  Die kollektiewe aard het dit dus moontlik gemaak om boekmerke wat deur eenders denkende gebruikers geskep is, te sien. del.icio.us het 'n treffersparade (Engels: *hotlist*) op sy tuisblad en "populêre" en "onlangse" blaaie gehad wat gehelp het om interessante inhoud toeganklik te maak. Dié webwerf was 'n effektiewe oordraer van populêre internetmeme en tendense.

Die webwerf se eenvoudige HTML koppelvlak met menslik leesbare URL'e (uniforme hulpbronadresse), unieke domeinnaam, sowel as REST-programmeerkoppelvlak (API) en RSS-toepassings vir websindikasie, het bygedra om dit een van die mees populêre dienste van dié soort te maak in 2004.

Die webwerf kon gratis gebruik word en inligting kon via die webwerf afgelaai word. Die bronkode was egter nie beskikbaar nie.

Alles wat op del.icio.us geplaas was, was sigbaar vir ander gebruikers, alhoewel 'n gebruiker spesifieke boekmerke as privaat kon merk terwyl ingetrekte boekmerke se standaardwaarde privaat was. Die publieke aard van die webwerf was benadruk en dit was nie gefokus op die stoor van private ("nie gedeelde") boekmerk versamelings nie. Verskeie mense het ook del.icio.us se "linkrolls" en netwerkkentekens gebruik om hul skakels en inligting op hul webjoernale te vertoon. 

Daar was 'n paar oopbronklone van del.icio.us, soos de.lirio.us en sa.bros.us, as ook baie kompeterende sosiale boekmerkdienste soos Simpy, BlinkList of Furl.
## Verwysings
Koeblai Khan

**Koeblai Khan** (Mongools: Хубилай хаан, Chinees: 忽必烈; 23 September 1215 – 18 Februarie 1294), ook bekend as **Koebilai Khan**, was die kleinseun van Djengis Khan, ’n Mongoolse leier en die stigter van die Chinese Yuan-dinastie.

## Agtergrond 
Koeblai was die seun van Toloei Khan, wat ’n seun was van Djengis Khan. In sy jeug het hy die Chinese kultuur bestudeer en ’n voorliefde vir Chinese kunste ontwikkel. In 1251 het sy broer, Möngke, die Groot Khan van die Mongoolse Ryk geword en Koeblai die goewerneur van die suidelike gebiede. Gedurende sy jare as goewerneur het hy die handel en landbou verbeter.

In 1259 is Möngke dood en in 1260 is Koeblai sowel as sy jonger broer, Ariq Böke, verkies tot Groot Khan. Ná drie jaar van burgeroorlog het Koeblai algehele beheer oor die Mongoolse Ryk oorgeneem.

## Mongoolse Ryk 
duimnael|links|Marko Polo ontmoet Koeblai Khan.
Die Mongoolse Ryk was in vier khanate verdeel, en elkeen is regeer deur ’n khan wat onderverbonde aan die Groot Khan was. Die Kiptsjak-khanaat het oor die Russe regeer, die Ilkhanaat oor die Midde-Ooste, die Tsjagatai-khanaat oor Sentraal-Asië en die Groot Khan oor Mongolië en China. In 1271 het Koeblai die Yuan-dinastie gestig en Dadu Beijing as hoofstad aangewys.

Om China te verenig het Koeblai Khan ’n groot offensief teen die oorblywende Song-dinastie gevoer. Hy was ’n goeie leier en het baie verbeterings in China aangebring, soos om die gebruik van papiergeld in te stel. Koeblai het twee keer probeer om Japan aan te val, maar die samoerai het die Chinese soldate met hul vegkuns verslaan. Tydens die tweede aanval het ’n storm die Chinese vloot gesink. Dr. Kenzo Hayashida, ’n mariene argeoloog, het oorblyfsels van die Mongoolse vloot aan die weskus van Japan gevind en volgens sy bevindings het Koeblai Khan sy enorme vloot binne een jaar gebou – ’n taak wat 5 jaar moes neem en sodoende skepe van swak gehalte opgelewer het.
Augrabies- Nasionale Park

Die **Augrabies- Nasionale Park** is 'n nasionale park wat ongeveer 120&nbsp;km wes van Upington in die Noord-Kaap van Suid-Afrika geleë is. Die park is op 5 Augustus 1966 gestig. Dit is ongeveer 820&nbsp;km2 groot en lê sowel noord as suid van die Oranjerivier. Besienswaardighede sluit in die Augrabieswaterval, interessante rotsformasies en granietkoepels, asook 'n verskeidenheid plante en dierelewe. Daar is verskeie staproetes in die park. Die park word met die N14-nasionale pad verbind deur die R359-streeksroete.

Die Augrabieswaterval in die park is ongeveer 60&nbsp;meter hoog en is veral aanskoulik wanneer die rivier in vloed is. Die kloof onder die waterval is gemiddeld 240&nbsp;m diep en is 18&nbsp;km lank. Die kloof is 'n goeie voorbeeld van erosie in graniet. Die oorspronklike Boesmaninwoners het die waterval Aukoerebis gedoop, wat beteken "plek van groot geraas". Dit is van hierdie naam wat die trekboere die naam Augrabies verkry het.

Diamante is wyd aangetref langs die Oranjerivier, en daar is 'n legende dat die grootste fonds diamante in die wêreld gevind sal word in die kolkgat wat deur erosie gevorm is aan die voet van die waterval.

Die mees kenmerkende boom in die park is die reuse aalwyn *(Aloe dichtoma)*, wat meer algemeen bekend is as die kokerboom. Die boom is perfek aangepas in die droë woestynagtige klipgebied van die Nama-Karoo, en kan die arm grond benut en buitengewone temperature weerstaan. Die boom, wat ongeveer 5&nbsp;m hoog groei, word die kokerboom genoem omdat die Boesmans die sagte takke gebruik het om kokers vir hulle pyle te maak. Die boom blom in die winter en lok groot getalle voëls en selfs bobbejane met die soet nektar.

Wildlewe in die park is volop, met meer as 46 soorte soogdiere, 45 amfibiese en 186 voëlspesies wat aangetref word. Dit sluit in dassies, bobbejane, springbokke, klipspringers, swartooievaars en dwergvalke. Elande en swartrenosters is in die park hervestig.

[duimnael|links|300px|'n [Doppruim staan in Augrabies se kampterrein]]

## Verwysings 
## Eksterne skakels 
* Amptelike webwerf
*
Vigs

**Verworwe immuniteitsgebreksindroom** (**vigs**) (Engels: *Aids*), as gevolg van 'n besmetting met die menslike immuniteitsgebreksvirus (MIV), is 'n sindroom wat die immuunstelsel aanval en geleidelik vernietig. Pasiënte met 'n verswakte immuunstelsel is uiters vatbaar vir sekondêre (of opportunistiese) infeksies, en 'n bepaalde kombinasie van hierdie infeksies word as die sindroom vigs gedefinieer.

duimnael|links|'n Elektronmikrogram van MIV-1 wat besig is om vanuit 'n gekultiveerde limfosiet te bloei
MIV-infeksies word meestal deur seksuele omgang oorgedra, alhoewel die eerste vigslyers in Afrika die virus, wat oorspronklik net by ape voorgekom het, vermoedelik deur die vertering van aapvleis opgedoen het.

Tans is daar geen medisyne om vigslyers te genees nie, tog het die behandeling van MIV-positiewe lyers met 'n kombinasie van antiretrovirale middels hul lewenskwaliteit verbeter, en kan die aanvang van vigs deur bepaalde middels uitgestel word.

Vigs is die eerste maal in 1981 in die Verenigde State as 'n nuwe siekte geïdentifiseer. Aanvanklik doen veral homoseksuele mans, dwelmverslaafdes en hemofilie-lyers die siekte op.

Vigs skep groot probleme in gebiede waar 'n kombinasie van bepaalde faktore optree, soos byvoorbeeld die hantering van seksualiteit as 'n taboe-gelaaide onderwerp waarmee mense nie graag vrylik wil omgaan nie; sorgeloosheid ten opsigte van seksuele omgang, maar ook seksuele verdrukking van vroue en minderheidsgroepe soos gay mans wat aanleiding gee tot die afwysing van moontlike veiligheidsmaatreëls (onder meer veiliger seks en die gebruik van kondome); prostitusie; veelvuldige, anonieme seksuele omgang; armoede; onhigiëniese toestande en regerings wat nie oor die finansiële middele of die politieke wilskrag beskik om geskikte maatreëls teen die uitbreiding van die siekte te tref nie.

Suid-Afrika is een van die lande waar hierdie kombinasie van nadelige faktore tot 'n vigspandemie gelei het, en volgens skattings is vyf miljoen Suid-Afrikaners tans met die MI-virus besmet.

## Invloed op die ekonomie 
[duimnael|links|400px|Wêreldwye verspreiding van [MIV en vigs onder jong volwassenes (15–49) volgens lande in 2009:
]]
Die effekte wat vigs op ondernemings en op die ekonomie het, is baie kompleks.

Sommige ondernemings word meer ernstig deur die epidemie geraak. Sekere werkers soos trekarbeiders in die landboubedryf en mynbou kan byvoorbeeld maklik vervang word indien hulle sou sterf. Indien hierdie werkers nie baie belangrik vir die onderneming is nie, sal die betrokke sektor nie baie skade lei nie.

In ander sektore kan die situasie heelwat anders daar uitsien. Ondernemings in ander sektore kan baie ernstig geraak word, self al is daar 'n lae voorkoms van vigs. Indien die werkers by afsterwe moelik is om te vervang, kan dit ernstige gevolge vir die onderneming inhou. Die finansiële sektor is 'n voorbeeld hiervan omdat dit spesialisvaardighede van werknemers verg. Hierdie sektor het baie hoogs opgevoede en ervare werknemers in belangrike posisies.

## Verwysings 
## Eksterne skakels
Bootsman

'n **Bootsman** was op Koopvaardyskepe die hoof van die dekbemanning wat toesig gehou het oor die werksaamhede op dek van die skip.

## Bootsmanne van die geskiedenis 
# Bertel Pedersen Randers van die Deense skip: "Kroonprinses van Denemarke"
IEEE

Die **IEEE** is die Instituut vir Elektriese en Elektroniese Ingenieurs, 'n internasionale organisasie in die VSA gestasioneer, wat standaarde en protokolle ontwikkel vir honderde elektroniese en elektriese tegnologieë. Die organisasie gebruik 'n reeks nommers om te onderskei tussen die verskillende tegnologievertakkings (vergelykbaar met die Dewey klassifikasiestelsel in biblioteke).

## Eksterne skakels 
* http://www.ieee.org/
Świnoujście

duimnael|links|200px|Ligging van Świnoujście
**Świnoujście**  (Duits en voorheen: **Swinemünde**) is 'n Poolse stad in die woiwodskap Wes-Pommere met sowat 41&nbsp;000 inwoners. Świnoujście lê langs die Oossee in die uiterste noordweste van Pole teen die grens met die Duitse deelstaat Mecklenburg-Voorpommere. Die stad is op die drie eilande Usedom (*Uznam*), Wollin (*Wolin*) en Kaseburg (*Karsibór*) aan die Szczecin-strandmeer geleë en is die voorhawe van Szczecin. In Świnoujście uitmond die Swine (*Świna*), een van drie takke van die Oder, in die Oossee.

In die herfs van 1945 het Świnoujście onder Poolse administrasie gekom en is die oorspronklike Duitse bevolking verdryf.
802.11

duimnael|300px|Die *Linksys WRT54G* het 'n 802.11b/g-radio met twee antennes.

Die mees algemene argitektuur- en protokolstandaarde wat toegepas word om data oor te dra in 'n draadlose netwerk is die IEEE **802.11**-standaarde.
 
Die 802-komitee is verantwoordelik om standaarde te ontwikkel vir LAN’e (lokale area netwerke) en WAN’e (wye area netwerke). Die komitee is in werkgroepe opgedeel. Die 802.3-groep ontwikkel byvoorbeeld standaarde vir Ethernet-gebaseerde bedrade netwerke, die 802.15-groep ontwikkel standaarde vir persoonlike-area netwerke en die 802.11-groep ontwikkel standaarde vir draadlose lokale area netwerke.

802.11 word verder onderverdeel, byvoorbeeld:

**802.11b** (ook bekend as Wi-Fi) is 'n standaard vir draadlose LAN’e wat bedryf word in die 2.4 tot 2.5 GHz frekwensiespektrum met 'n maksimum data-oordragkoers van 11 Mbps (megabisse per sekonde). Dit voorsien 3 afsonderlike kanale en was vir 'n geruime tyd die mees populêre standaard.

**802.11a** is 'n standaard vir draadlose LAN’e wat bedryf word in die 5.15 tot 5.875 GHz frekwensiespektrum met 'n maksimum data-oordragkoers van 54 Mbps. 

**802.11g** is 'n standaard vir WLAN’e (draadlose LAN’e) wat bedryf word in die 2.4 tot 2.5 GHz frekwensiespektrum met 'n maksimum data-oordragkoers van 54 Mbps.

**802.11g** **Super G** is 'n standaard vir WLAN’e (draadlose LAN’e) wat bedryf word in die 2.4 tot 2.5 GHz frekwensiespektrum met 'n maksimum data-oordragkoers van 108 Mbps.

**802.11i** is 'n standaard vir verskerpte sekuriteit in die draadlose netwerkomgewing en is aanvaar in 2004.

**802.11n** is 'n standaard vir 'n spoed tot **300 Mbps** (3x die spoed van 100Tbase 100Mbps LAN-konneksie) en is aanvaar in 2004. Dit is 'n multikanaal transmissie en maak gebruik tussen 3 en 6 antennes, soms ingebou op die TP (toegangspunt) (Engels: *AP = access point*) of ook met 'n eksterne antenne in die kamer of buitenshuis.

802.11n is 'n voorgestelde verandering wat die vorige 802.11-standaarde verbeter met byvoeging van *multiple-input multiple-output (MIMO)* - veelvuldige-in veelvuldige-out (VIVU) en baie ander nuwe ekstras.

**802.11x** was aanvanklik 'n konsepstandaard vir poortgebaseerde toegangsbeheer (poort-gebaseerde toegangsbeheer gebruik die fisiese kenmerke van die LAN infrastruktuur en wisselaars om bekragtiging by elke LAN-poort te verskaf). Die naam het egter mettertyd na  802.11 in die algemeen begin verwys en is vandag 'n gereserveerde naam wat nooit gebruik sal word nie. 

**802.11v** is 'n netwerkbestuurstandaard. 

## Eksterne skakels 
* http://www.ieee802.org/11/
Meditasie

duimnael|Afsondering in die natuur kan as 'n metode van meditasie dien.
Daar bestaan verskillende soorte **meditasie** in diverse tradisies.  In die Christendom is meditasie die beskouing van 'n Bybelteks of 'n gebeurtenis uit die lewe van Jesus.  Sedert die Middeleeue verbreed die term tot die insluiting van die beskouing van die natuur.  Tydens die 16de eeu het meditasie ten doel om innerlike organisasie, omgang met God en dienswilligheid te skep.  Onder die invloed van die Oosterse Herlewing ontstaan daar in die 20ste eeu hernieude belangstelling in stilte, konsentrasie en die verbreding van die bewussyn.  Meditasie word deesdae veral as 'n ontspanningstegniek sonder geloofskonnotasies gebruik.  

Daar bestaan twee soorte meditasie: voorwerpgerigte meditasie (om op 'n enkele voorwerp te fokus) en voorwerpvrye meditasie (om bloot aan niks te dink nie en die gedagtes totaal te ledig).  Laasgenoemde meditasie word as 'n meer gevorderde vorm gesien en word nie vir beginners aanbeveel nie.  

## Bronne 
* 
* Austin, James H. (1999) *Zen and the Brain: Toward an Understanding of Meditation and Consciousness*, Cambridge: MIT Press, 1999, 
* Azeemi, Khwaja Shamsuddin Azeemi (2005) *Muraqaba: The Art and Science of Sufi Meditation*. Houston: Plato, 2005, 

* Bennett-Goleman, T. (2001) *Emotional Alchemy: How the Mind Can Heal the Heart,* Harmony Books, 
* Benson, Herbert and Miriam Z. Klipper. (2000 [1972]). The Relaxation Response. Expanded Updated edition. Harper. 
*  (NB:  has substantial overlap with the full report by , listed below. Overlap includes the first 6 authors of this paper, and the equivalence of Table 3 on p.&nbsp;134 in this paper with Table B1 on p.&nbsp;281 in the full report)
* 
* 
* 

* 
* 

* 
* 

* 

* 
* 
* 
* 

* Hayes, S. C.; Strosahl, K. D.; Wilson, K. G. (1999) *Acceptance and Commitment Therapy*. New York: Guilford Press.

* 

* 
*
Four Corners (VSA)

regs|duimnael|200px|Die Four Corners gebied is die rooi gebied op die kaart
[duimnael|Die [Four Corners Monument wat op die plek opgerig is]]

Die **Four Corners** (Vier Hoeke) is 'n gebied in die westelike VSA geleë naby die gemene grens van vier Amerikaanse state: in kloksgewys volgorde van die noordweste is Utah, Colorado, Nieu-Mexiko en Arizona. Dit is die enigste plek waar vier Amerikaanse state by een punt saam kom. Drie van die vier staathoeke is op die Navajo Indiaan Reservaat. Die vierde hoek, in Colorado, is op die Ute Mountain Indian Reservation. Die Four Corners Monument wat hier geleë is het 'n $3 per persoon toegangsfooi.

Four Corners is by die koördinate  geleë.

Omdat die Four Corners deel is van 'n hoë plato, is dit baiekeer die middelpunt van weerstelsels, wat op die plato stabiliseer en dan ooswaarts na die sentrale en bergstate beweeg. Die weerstelsel veroorsaak sneeu en reënval oor die sentrale gedeelte van Amerika.

## Soortgelyke plekke 
* Quadripoint
* Four Corners (Kanada)
* Tres Fronteras
* Triple Frontier
Versailles

duimnael|links|250px|Kasteel van Versailles
**Versailles** is 'n stad wat ongeveer 19km suidwes van Parys, Frankryk, geleë is. Dit is veral bekend vir die paleis van Versailles wat deur Lodewyk XIII gebou en deur sy seun Lodewyk XIV uitgebrei is. 

Naas die wêreldberoemde kasteel, is daar ook ander besienswaardighede waaronder:
* Die katedraal *Saint-Louis de Versailles*, gebou tussen 1743 en 1754
* Die kerkgebou *Église Notre-Dame de Versailles*, gebou tussen 1684 en 1686

Belangrike geskiedkundige wêreldgebeure het hier plaasgevind, waaronder:
* Die Vrede van Versailles (1783)
* Die proklamasie van die Duitse Keiserryk (1871) en
* Die Verdrag van Versailles (1919) na afloop van die Eerste Wêreldoorlog

## Onderwys 
* Universiteit van Versailles
Andes

[duimnael|links|[Nasa-kaart van die Andes]]
[duimnael|Die Andes in [Santiago de Chile, Chili]]
duimnael|Cono de Arita in Salta, Argentinië

Die **Andesgebergte** (Spaans: *Cordillera de los Andes*) is 'n groot, lang bergreeks aan die weskus van Suid-Amerika. Dit is ongeveer 7&nbsp;000&nbsp;km lank en op plekke tot 160&nbsp;km breed. Die gemiddelde hoogte van die bergreeks is ongeveer 4&nbsp;000 meter en die hoogste punt is Aconcagua met 6&nbsp;962 meter in Argentinië naby die grens met Chili, gevolg deur Ojos del Salado (6&nbsp;893&nbsp;m).  

Die Andes loop vir die grootste deel parallel met die Stille Oseaan deur die lande Venezuela, Colombia, Ecuador, Peru, Bolivië en die suidelike deel loop deur Argentinië en die lang en smal land Chili. Die mees suidelike punt is by Tierra del Fuego.

Tot die Spaanse verowering in 1533 onder Francisco Pizarro het die magtige Inka-ryk 'n belangrike rol in die streek gespeel. Die naam van die Andes is waarskynlik afgelei van die Quechua-woord *anti*, wat "ooste" beteken.

## Verwysings 
## Eksterne skakels 
*
Alexander van Colombo

**Alexander van Colombo** was die slaaf van Jan George Hauptfleisch, 'n burger en chirurg aan die Kaap. Hy het daarin geslaag om na Tranquebar te ontsnap met die Deense skip: "Kroonprinses van Denemarke". Hy is in Tranquebar oorhandig aan Goewerneur Ernst Bosak waar hy tydelik as soldaat in diens geneem is. Kaptein Sporing het onderneem om die slaaf terug te bring na die Kaap, maar hy was skoonveld met die skip se terugkeer vanaf Atchin na Tranquebar. Hulle het vermoed dat hy na Nagapatnam gevlug het. 

Nadat Jan George ingelig was dat Alexander van Colombo verdwyn het, het hy 'n versoekskrif aan die Kaapse raad gerig. In die versoekskrif vra hy dat hulle 'n skrywe sal rig aan Nagapatnam sodat sy slaaf kon laat opspoor. Die aansoek is vergesel met 'n verklaring, gedateer 6 Mei 1747, deur Kaptein Sporing en Christiaan Sievers (die hoof chirurg van "Kroonprinses van Denemarke"), en Jan Christiaan Bosh.
Geografie van Denemarke

Denemarke neem 'n besondere stelling binne die Skandinawiese lande in. Dit vorm 'n soort "brug" tussen Sentraal- en Noord-Europa en bestaan met uitsondering van die skiereiland Jutland, wat sowat die helfte van die land se oppervlakte verteenwoordig, uit meer as 470 groot en klein eilande, wat tussen Jutland en die Suid-Sweedse gewes Skåne lê. Slegs sowat honderd van hierdie eilande is bewoon. Die grootste eilande is Seeland (met die hoofstad Kopenhagen), Fune (Deens: Fyn), Lolland en Bornholm.

Denemarke se enigste landgrens is dié met Duitsland (byna sewentig kilometer), terwyl die kuslyn oor sowat 7&nbsp;400 kilometer strek. Geen plek in die land lê verder as sowat vyftig kilometer van die see af nie.
FC Barcelona

duimnael|links|Camp Nou stadion.

**Fútbol Club Barcelona** is 'n Spaanse sokkerklub van Barcelona in Katalonië. Die klub is een van die grootste in Europa en in die wêreld. Die klubkleure is pers (of granaatrooi-blou (*blaugrana*)) en die stadion van FC Barcelona is Camp Nou, wat letterlik 'nuwe veld' beteken. FC Barcelona is die enige klub in Europa wat vanaf die instelling van Europese sokker in 1955 elke jaar by ten minste één van die toernooie aanwesig is. Die aartsvyand van FC Barcelona is Real Madrid. Wedstryde tussen die klubs staan bekend as *El Clásico* (Die Klassieke). Nog 'n belangrike teenstander is die stadsgenoot RCD Espanyol; tweestryde dra die naam *Derbi de Barcelona*. FC Barcelona is vroeg in 2010 as die beste klub sedert 1991 deur die IFFHS aangewys. FC Barcelona is in 1899 gestig.
## Bekende spelers 
## Bronnelys 
* Simon Kuper: *Barça: The rise and fall of the club that built modern football*, Short Books, London 2022. 978-1-78072-554-3
* Sid Lowe: Fear and Loathing in La Liga. Barcelona vs Real Madrid. Yellow Jersey Press, London 2013. 
* Jonathan Wilson: *The Barcelona Legacy: The Evolution of winning soccer Tactics from Cruyff to Guardiola*, Blink Publishing, London, 2018. .

## Eksterne skakels 
* FC Barcelona
* Network Organisation Football Agency Ltd.
* FC Barcelona Videos
* Nederlandse fanklub FC Barcelona
* Official FC Barcelona UK Penya
* FC Barcelona personal website collection (FCB Fan Clubs around the world, programme, ticket, pennant and match day badges)
Aktinium

**Aktinium** (IFA: ) is 'n chemiese element in die periodieke tabel met die simbool **Ac** en atoomgetal 89.

## Merkbare eienskappe 
Aktinium is 'n silwerige baie radioaktiewe metallieke element. As gevolg van die element se intense radioaktiwiteit, gloei aktinium in die donker met 'n bleekblou lig. Dit word slegs in spoorhoeveelhede in uraanerts aangetref as 227Ac, 'n α en β-uitstraler met 'n halfleeftyd van 21,773 jaar. Een ton uraanerts bevat ongeveer 'n tiende van 'n gram aktinium.

## Toepassings 
Aktinium is omtrent 150 keer so radioaktief as radium, wat dit 'n waardevolle neutronbron maak. Andersins het dit geen beduidende industriële toepassings nie.

225Ac is word in geneeskunde gebruik om 213Bi te vervaardig in 'n herbruikbare generator of dit kan alleen gebruik word as 'n middel vir radio-immunoterapie.

## Geskiedenis 
Aktinium is in 1899 deur André-Louis Debierne, 'n Franse chemikus ontdek, wat dit van pikblende geskei het. Friedrich Otto Giesel het aktinium onafhanklik in 1902 ontdek. Die chemiese gedrag van aktinium is soortgelyk aan díe van die seldsame aardelement lanthanum.

Die woord aktinium kom van die Grieks *aktis, aktinos* wat straal beteken.

## Voorkoms 
Aktinium word in spoorhoeveelhede in uraanerts aangetref, maar word meer algemeen in milligramhoeveelhede deur die neutronbestraling van  226Ra in 'n kernreaktor vervaardig. Aktiniummetaal is ook berei deur die reduksie van aktiniumfluoried met litiumdamp teen ongeveer 1100 tot 1300&nbsp;°C.

## Isotope 
Natuurlikvoorkomende aktinium bestaan uit een radioaktiewe isotoop; 227Ac. 36 radioisotope is gekaraktiriseer met die stabielste 227Ac met 'n halfleeftyd van 21,772 jaar, 225Ac met 'n halfleeftyd van  10,0 dae, en 226Ac met 'n halfleeftyd van  29,37 ure.  Al die ander radioaktiewe isotope het halfleeftye minder as 10 ure en meeste hiervan het halfleeftye van minder as een minuut. Die isostoop met die kortste halfleeftyd is 217Ac wat deur alfaverval en elektronvangs verval. Dit het 'n halfleeftyd van 69 ns. Aktinium het ook twee meta-state.

Gesuiwerde 227Ac bereik ekwilibrium met die element se vervalprodukte na 185 dae, en verval dan volgens die 21,773-jaar halflewe.

Die isotope van aktinium wissel in atoommassa van 206 ame (206Ac) tot 236 ame (236Ac).

## Voorsorgmaatreëls 
227Ac is geweldig radioaktief, en in terme van die potensiaal vir stralinggeïnduseerde gesondheidseffekte is 227Ac selfs gevaarliker as plutonium. Inname van selfs 'n klein hoeveelheid 227Ac hou 'n ernstige gesondheidsgevaar in.

## Verwysings 
* Los Alamos National Laboratory – Actinium

## Eksterne skakels 
* WebElements.com – Actinium
State van Venezuela

**Venezuela** is verdeel in 23 state (*estados*), een federale distrik (*distrito federal*) en een federale afhanklike (*dependencia federal*).

Het Distrito Capital (*) is op de kaart tussen de gebieden 14 en 22 gepositioneerd.

## Sien ook 
* Stede van Venezuela
* Vlae van state van Venezuela

## Bron